open-index/open-wikipedia-markdown huggingface dataset:
Vaucluse

**Vaucluse** er et fransk departement i regionen Provence-Alpes-Côte d'Azur. Hovedbyen er Avignon.

Det er tre arrondissementer, 24 kantoner og 151 kommuner i Vaucluse. Navnet stammer fra den kjente kilden Fontaine-de-Vaucluse.

## Historie
Vaucluse ble opprettet den 8. desember 1793 utfra deler av departementene Bouches-du-Rhône, Drôme, og Basses-Alpes (senere endret navn til Alpes-de-Haute-Provence).

## Geografi
Vaucluse grenser til Rhône i vest og Duranceelven i sør. Fjell utgjør betydelige deler av den østlige halvdelen av departementet, med Mont Ventoux (1&nbsp;912 moh.), også kjent som "Giganten av Provence", dominerer landskapet. Andre viktige fjellkjeder er Dentelles de Montmirail, Monts de Vaucluse og Luberon. Frukt og grønnsaker dyrkes i store kvanta i de lavtliggende områdene, en av de mest fruktbare områdene i sydlige Frankrike. Vaucluse departementet har et forholdsvis stort område liggende i Drôme departement, nemlig Valréas kanton (Enclave des Papes). 

Viktige byer er: Avignon, Orange, Carpentras, Cavaillon og Apt.

## Demografi
* Bybefolkning: 416 301 (83%)
* Landsbygda: 83 384 (17%)

## Se også
* Kommuner i departementet Vaucluse

## Eksterne lenker
*  
*  Website of the General Council
*  Utforsk Vaucluse i bilder...
Rigoberta Menchú

**Rigoberta Menchú Tum** (født 1959) er en prisbelønt guatemalansk menneskerettighetsaktivist for urfolksrettigheter, særlig i Guatemala, men også globalt. 

Rigoberta Menchú ble tildelt Nobels fredspris i 1992 og Fyrsten av Asturias' pris for internasjonalt samarbeid i 1998. Hun fikk nobelprisen «som anerkjennelse av hennes arbeid for sosial rettferdighet og etno-kulturell sameksistens fundert på respekt for urfolks rettigheter».

## Liv og virke
Hun tilhører quichéfolket, en gruppe innenfor mayafolket. Oppveksten var preget av at militærregimet i Guatemala drev brutal undertrykkelse av urbefolkningen. og før Rigoberta var fylt 21, var hennes foreldre og bror blitt torturert og drept. Som en konsekvens ble Menchú en aktiv kritiker av brudd på både arbeider- og menneskerettigheter.

I 1981 dro hun i eksil i Mexico. Hun reiste tilbake til Guatemala gjentatte ganger, men måtte alltid forlate landet som følge drapstrusler.

I 2007 etablerte Menchú det politisk partiet *Winaq*  for urfolkrettigheter. Høsten 2007 stilte hun i presidentvalget i Guatemala 2007 som representant for en koalisjon mellom Winaq og et venstreparti. Hun fikk tre prosent av stemmene i presidentvalget, og hadde heller ikke videre oppslutning 2011-valget.

Bøkene *Jeg, Rigoberta Menchu* og *Crossing Borders* handler om hennes liv og arbeid. Stener Ekern skriver at «Mye av bakgrunnen for prisen og hennes senere karriere i solidaritetsarbeid ligger i at hun ble verdensberømt for sin selvbiografi som ble skrevet i samarbeid med den franske antropologen Elisabeth Burgos og den guatemalanske historikeren Arturo Taracena. Her fremstilles hennes liv som en prototype på en fattig mayakvinnes tilværelse preget av etnisk, sosial og kjønnsbetinget underordning.»

## Referanser


## Eksterne lenker

* Om Menchú på nobeliana.com
* Om Menchu på Nobel Womens Initiative
Nord (Frankrike)

**Nord** er et fransk departement i regionen Hauts-de-France. Hovedbyen er Lille.

Det er seks arrondissementer, 79 kantoner og 650 kommuner i Nord.

20 000 innbyggere i Nord snakker også en variant av nederlandsk som faller innen gruppen dialekter som kalles flamsk.

## Se også
* Kommuner i departementet Nord

## Eksterne lenker
*
Snøbrunna

**Snøbrunna** er en fiktiv elv fra J.R.R. Tolkiens verden Midgard. Denne elva lå i kongeriket Rohan.

Snøbrunna hadde sin kilde like under fjellet Starkhorn i fjellkjeden Kvitklettene, og fra dette utspringet rant den til en viss grad mot nord, gjennom Hovadal, hvor Rohirrims hovedstad Edoras ble bygd. Etter det fløt den videre mot vest til den rant inn i elva Entsiget. Det var denne elva som skilte Rohans *Østfold* fra *Vestemnet*.
Pantomime

**Pantomime** (av gresk παντόμιμος, den som hermer, etterligner; latin *pantomimus*; beslektet med mimesis), teater som utføres med hjelp av kropp og mimikk, ingen ord blir benyttet. I Storbritannia utviklet pantomimen seg i en helt annen retning fra tidlig 1700-tall, og ordet *pantomime* eller bare *panto* brukes der om komiske musikkteaterstykker, som spilles i nokså faste rammer, med mange av de samme rollene fra år til år. 

## Historie

## Britisk pantomime
Britisk pantomime, oftest kalt Christmas panto, har bakgrunn i den italienske teaterformen Commedia dell’arte. Harlekin-figuren (italiensk: Arlecchino)  fra Commedia dell’arte var en viktig skikkelse i de tidligere pantoforestillingene, som hovedperson i en populær forfølgelseskomedie (harlequinade), som del av forestillingen. Christmas panto har, fra viktoriatiden, utviklet seg til familieforestillinger som oftest spilles ved juletider, dels med menn i kvinneroller og kvinner i mannsroller, gjerne med en kjendis i en av rollene og med publikumsdeltagelse i form av faste tilrop som «Han er rett bak deg». Skuespillerne har overdådige kostymer og repertoaret er gjerne basert på kjente eventyr og myter, med mer eller mindre improviserte endringer. 

## Referanser


## Eksterne lenker
* www.pantomime-mime.com
Nils Strindberg

**Nils Strindberg** (født 4. september 1872, død 1897), sønn av Johan Oscar Strindberg og Rosalie Lundgren,  var en svensk amanuensis og deltaker i ingeniør Andrées ballongferd mot Nordpolen i 1897. Strindberg var ekspedisjonens fotograf.

Da restene av Andrées ekspedisjon ble funnet i 1930, ble det konstatert at Nils Strindberg etter all sannsynlighet var den første som døde. Likene av de to andre deltagerne, Salomon August Andrée og Knut Hjalmar Ferdinand Frænkel, var i motsetning til Nils Strindberg ikke gravlagt. Strindbergs meteorologiske dagbok ble funnet i Andrées siste leir.

Strindberg behersket Arends' stenografi og hans brev til forloveden, Anna Charlier, som ble skrevet under dødsmarsjen over isen, er stenograferte. Disse ble senere overlevert til Anna Charlier. En del av fotografiene som Strindberg tok ble fremkalt etter at ekspedisjonen ble funnet og har blitt utgitt.

Strindbergs far, Johan Oscar Strindberg, var fetter av den svenske dramatikeren August Strindberg. August Strindberg var også gudfar til Nils Strindberg. Nils' yngre bror var billedhugger og medaljegravør Tore Strindberg. Tore Strindberg formgav senere et gravmonument for deltagerne i Andrées ekspedisjon på Norra kyrkogården i Stockholm.

## Referanser


## Litteratur
* *Med örnen mot polen*, Andrée, Strindberg, Fraenkel, Stockholm 1930. (ekspedisjonens posthumt utgitte opptegnelser, kart og fotografier)
* Martinsson, Tyrone:Nils Strindberg, En biografi om fotografen på Andrées polarexpedition, Lund 2006.

## Eksterne lenker
*  Nordisk Familiebok
* En innføring i Arends' stenografi
* En av Strindbergs stenogrammer til Anna Charlier
Landsberg am Lech

**Landsberg am Lech** er en by i det sørvestlige Bayern i Tyskland, omkring 50 kilometer vest for München og 35 kilometer sør for Augsburg. Elven Lech renner gjennom byen som ligger langs Den romantiske veien. 

Det var i Landsberg fengsel i denne byen hvor Adolf Hitler satt i 1924 og forfattet første halvdel av *«[[Mein Kampf]]»*. Det var også her en av de største leirene for jødiske *displaced persons* var i funksjon etter annen verdenskrig og frem til høsten 1950.

## Referanser


## Eksterne lenker
*
Knut Hjalmar Ferdinand Frænkel

**Knut Hjalmar Ferdinand Frænkel** (født 14. februar 1870, død 1897) (sønn av Anders Fredrik Thim Frænkel og Laura Fredrika Löfgren) var en svensk ingeniør som deltok på Ingeniør Andrées ballongferd mot Nordpolen sommeren 1897 sammen med Salomon August Andrée og Nils Strindberg. 

## Deltagelse i Andrée-ekspedisjonen

Frænkel var utdannet ingeniør og uteksaminerte våren 1896. På ballongferden erstattet han det opprinnelige medlemmet Nils Ekholm. Frænkel kom opprinnelig fra Jämtland og var en godt trent skiløper og atlet. Dette kom til liten nytte på ekspedisjonen da den ikke var utstyrt med ski.
 
Frænkel reiste til Paris i mars 1897 sammen med ekspedisjonens fjerdemann, løytnant Vilhelm Swedenborg. De skulle der få opplæring i ballongflyvning av Henri Lachambre, fabrikanten av ballongen «Örnen» som skulle brukes til polekspedisjonen. Lachambre hadde året før undervist Nils Strindberg i ballongflyvning.

Da restene av Andrées ekspedisjon ble funnet i 1930 fant man Frænkels lik i en sovepose ved siden av Andrées lik.

I sin bok *Ingeniør Andrées luftferd* fra 1967, legger Per Olof Sundman sin kritikk av Andrée i Frænkels munn. Dette skyldes antagelig at Frænkel var den av besetningsmedlemmene som ikke etterlot seg noe skriftlige materiale.

1982 kom filmen om denne ferden, regissert av Jan Troell. Svensk tittel *[[Ingenjör Andrées luftfärd]]* basert på Per Olof Sundmans bok om ekspedisjonen, med Max von Sydow, Sverre Anker Ousdal og Göran Stangertz i hovedrollene.


File:Frænkel and Strindberg with polar bear.jpg|Knut Frænkel (til venstre) og Nils Strindberg ved skutt isbjørn under Andrées ballongferd 1897.
File:Funeral of Salomon August Andrée.png|Levningene etter Knut Frænkel, S. A. Andrée og Nils Strindberg ble begravd i Stockholm 1930.

## Trivia
Knut Frænkels bror, Hans Christian Andersen Frænkel, ble senere en kjent aeronaut og fløy blant annet sammen med Andrée-ekspedisjonens reservemedlem, Vilhelm Swedenborg.

Halvøya Frænkel Land på Grønland er oppkalt etter Knut Frænkel.

## Referanser


## Litteratur
* *Med örnen mot polen*, Andrees polarexpedition 1897 / Utgiven på grundval av Salomon August Andrees, Nils Strindbergs och Knut Frænkels sommaren 1930 på Vitøn funna anteckningar av Svenska Sællskapet før Antropologi och Geografi, Svensk utgave Uddevalla: 1978. Gitt ut på norsk av Gyldendal i 1930.
* *Ingeniør Andrées luftferd*, av Per Olof Sundman (Norsk oversettelse ved Jo Ørjaseter, Bokklubben 1969)

## Eksterne lenker
* Nordisk Familiebok
Ankring

**Ankring** eller **forankring** er i psykologien en tankefeil som går ut på å legge for stor vekt på et enkelt holdepunkt når det skal gjøres en vurdering. Ankringseffekten fører til at senere informasjon blir veid opp mot den første informasjonen («ankeret»), selv om den kan være helt irrelevant for beslutningen. Dette fører til at «ankeret» blir målestokk for informasjon det senere blir sammenlignet med. Effekten ble særlig utforsket eksperimentelt av Daniel Kahneman og Amos Tversky. 

For eksempel kan prisen som det forhandles om i en bruktbilhandel være «forankret» i det den første prisen som nevnes i diskusjonen, snarere enn reell markedspris. 

Psykologiske forsøk har vist at helt irrelevante tall kan fungere som anker, for eksempel kan prisen en personer er villig til å betale for en vare med ukjent verdi bli sterkt influert av to tilfeldige tall en ble bedt om å skrive ned rett før en skal vurdere pris (som for eksempel å skrive ned to siste siffer i eget personnummer). 

Ankring er også et begrep i pseudovitenskapen NLP, men da i en annen betydning av ordet.  

## Litteratur
* Daniel Kahneman Tenke fort og langsomt Pax forlag 2012 ISBN 978-82-530-3552-9
Syslå

I J.R.R. Tolkiens fiktive verden Midgard, er **Syslå** en ganske liten elv i Hobsyssel. Elva ligger i Østfjerdingen, og navnet betyr rett og slett *Syssel strøm*. Utspringet til Syslå ligger oppe i høylandet av Grønnliene, og derfra renner den mot sør, før den svinger og fortsetter mot sørøst. Ved *Vidjubotn* blir den møtt av Tistilbekk, og renner så rett østover helt til Syslå selv møter den store elva Brennvina.

Syslå renner inn i Brennvina (Baranduin) like under *Djuphølen*, og ved dens munning skapes det myrlendte området kjent som *Overskjel-myrene*. Syslå renner inn i Brennvina nesten like ovenfor det stedet hvor Vidjuvingla renner inn i Brennvina fra vestsiden.
Djupna

**Djupna straumen** eller bare **Djupna** er navnet på en fiktiv elv fra J.R.R. Tolkiens verden Midgard. Denne elva lå i kongeriket Rohan.

Denne elva fløt ut fra *de Glitrende grotter* (også kalt Aglarond) og forbi Hornborg og så videre gjennom Djupnagjelet, og skal vissnok møte elva Jarna senere (men dette er ikke med på noe kart).
Shane Filan

**Shane Steven Filan** (født 1979) er en vokalist kjent fra boybandet/popbandet Westlife.

## Barndom
Filan er yngst i en søskenflokk på sju. Han har tre søstre; Yvonne, Denise og Mairead, og tre brødre; Finbarr, Peter jr. og Liam. Shane er oppvokst med hester, siden foreldrene Mae og Peter sr. Filan driver en stor hestefarm med rundt 60 hester. Han red i konkurranser da han var mindre, men la ridningen på hylla da han begynte for fullt med syngingen og ble med i Westlife, som den gang het IOYOU. Opp gjennom årene har Filan vært med på å skrive noen av Westlife-låtene. Noen av dem havnet på Westlifes tredje album, World Of Our Own, som kom i 2001. Andre er blitt såkalte b-sider på utvalgte singler.

## Privatliv
Filan fridde til ungdomskjæresten Gillian Walsh, Kian Egan sin kusine, i Dubai i 2002. Filan og Walsh giftet seg 28. desember 2003 i Ballintubber Abbey, Mayo i Irland. 23. juli 2005 fikk de datteren Nicole Rose Filan sammen, 15. september 2008 ble deres sønn Patrick Michael Filan født og 22. januar 2010 ble deres tredje barn sammen, sønnen Shane Peter Filan født.

## Eksterne lenker
* 
* 
* 
* 
* TheFilans.net – Fanside
* Shanefilan.nl – Fanside
Kong Magnus

**Kong Magnus** kan vise til flere norske konger:

*Magnus I den gode (1024–1047), konge fra 1035
*Magnus II (1048–1069), konge fra 1066
*Magnus III Berrføtt eller (1073–1103), konge fra 1093
*Magnus IV Blinde (1115–1139) konge 1130–1135 og 1137–1139
*Magnus Haraldsson (1135–1145) konge fra 1142
*Magnus V Erlingsson (1156–1184), konge fra 1161
*Magnus VI Lagabøte (1238–1280), konge fra 1263
*Magnus VII (1315–1377), konge i Norge 1319–1355 og i Sverige 1319–1364
Kong Eirik

**Kong Eirik** eller **kong Erik** kan vise til flere norske konger:

*Eirik I Blodøks (ca. 895–954), konge fra 933
*Eirik II (1268–1299), konge fra 1280
*Erik av Pommern (Eirik III) (1382–1459), konge fra 1389
Morgulduin

I J.R.R. Tolkiens fiktive verden Midgard er **Morgulduin** en elv i kongeriket Gondor som begynte i Cirith Ungol.

Den fløt forbi byen Minas Morgul og i retning Anduin, og ble møtt av den gamle Númenóreanske veien som gikk fra Osgiliath til Minas Morgul i Ephel Dúath.

Den ble krysset av *Harad veien* med en bro ved veikrysset hvor Frodo Lommelun og Samvis Gamgod så den gamle kongestatuen som hadde blitt ødelagt av orker. Senere fulgte de også veien mot tårnet i Cirth Ungol, ledet av Gollum.

Elva Morgulduin hadde blitt skitnet til av Nazgûl og var i farlig og mørk på den tiden.
Morgulduin rant tilslutt ut i elva Anduin.
Sirith

**Sirith** er en fiktiv elv fra J.R.R. Tolkiens verden Midgard. Den er en av Lebennins fem elver, og har sitt opphav i  den vestre delen av Kvitklettene. Den har et tilsig ved navn *Celos*, som også kommer fra Kvitklettene. Sirith renner mot sør-sørøst og renner inn i den store elva Anduin like ved Pelargir.
Nils Ekholm

**Nils Ekholm** (født *Nils Gustaf Ekholm* 9. oktober 1848 i Smedjebacken, død 5. april 1923) var en svensk meteorolog som viet seg med stor iver til studier av vind og var en pådriver når det gjaldt opprettelsen av stormvarselsstasjoner langs de svenske kystene. Ekholm deltok i flere ekspedisjoner og ble slik kjent med den svenske ingeniøren Salomon August Andrée. Han var, sammen med Nils Strindberg, opprinnelig deltaker i Andrées forsøk på å nå Nordpolen med ballong i 1896. Da vindene ikke var gunstige sommeren 1896 startet ikke ballongen det året. 

Da besetningsmedlemmene kom hjem igjen til Sverige fremholdt Ekholm at ballongen ikke var tett nok og at den måtte erstattes med en betraktelig større ballong. Andrée nektet å bytte ut ballongen og Ekholm trakk seg da som medlem av ekspedisjonen. Han ble da erstattet av Knut Hjalmar Ferdinand Frænkel som sammen med Andrée og Strindberg drog avgårde med ballong mot Nordpolen sommeren 1897. Denne ballongferden endte i døden for alle tre besetningsmedlemmer.

Ekholm var leder for Meteorologiska Centralanstalten fra 1913 til anstaltens nedleggelse i 1918. 

## Se også
* Andrées ballongferd

## Referanser
Tistilbekk

**Tistilbekk** er en fiktiv elv/bekk fra J.R.R. Tolkiens verden Midgard. Den har sitt opphav i skogen kalt Treenden ved foten av Grønnliene i den Østre fjerdingen av Hobsyssel. Den renner mot sørøst og støter på elva Syslå ved *Vidjubotn*. Syslå renner siden ut i elva Brennvina (Baranduin).
Tektonikk (arkitektur)

:*For geologisk tektonikk se [[Platetektonikk]].*
**Tektonikk** er innen arkitektur læren om behandlingen av forskjellig slags materiale til bygninger og bruksgjenstander og om bruken av det i konstruksjon og kunstnerisk utforming.
Karl Philipp Fürst zu Schwarzenberg

Fyrst **Karl Philipp zu Schwarzenberg** (1771–1820) var en østerriksk generalfeltmarskalk under Napoleonskrigene.

Napoléon Bonaparte hadde gitt Schwarzenberg kommandoen over det østerrikske hjelpekorps, som deltok i offensiven mot Russland i 1812. Da Østerrike i 1813 skiftet side i krigen, ble den nylig forfremmede feltmarskalk øverstkommanderende for den bøhmiske hovedarmé, som bidro til Napoleons fall i 1814.

## Referanser
Submodalitet

**Submodalitet** er dimensjoner på sansekvaliteter for alle sansene. Submodalitet er en NLP-Modell.

## Eksempler
***Visuell submodalitet** inkluderer form, farge, bevegelse, panorama og så videre. 
***Auditiv submodalitet** inkluderer volum, klang, tempo, og 
***Kinestetiske submodaliteter** inkluderer overflate, tyngde, varme og så videre. 

## Relaterte teknikker
* Swish-mønstret
* Kartlegge strategier
* Endring av oppfatning (overbevisning)
* Kartlegging av synestesi

## Litteratur
* Andreas og Andreas: Change Your Mind-And Keep the Change. 1987
* Bandler og MacDonald: Insider's Guide to Submodalities. 1988
* Connirea og Steve Andreas: Heart of the Mind. Andreas. 1987
Hermann Rorschach

**Hermann Rorschach** (født 8. november 1884 i Zürich, død 2. april 1922 i Herisau) var en sveitsisk freudiansk psykiater, best kjent for utviklingen av sin projektive test, kjent som Rorschach-testen.

## Referanser


## Eksterne lenker
* Biografi
Reknes

**Reknes** (gnr. 24) er en tidligere gård i Molde. Sammen med Moldegård gav den grunn til det fremvoksende ladestedet og etter hvert byen. Grensen mellom gårdene gikk omtrent ved Moldeelva, hvor Reknes utgjorde vestsiden.

Molde stadion, Seilet hotell og Romsdalsmuseet ligger på Reknes.

## Historie
Navnet kommer muligens av en bekk kalt Reka. Gårdens landskyld var 4 våger fisk.

Fra midten av 1600-tallet var Reknes eid og drevet av Auden Ågesson (født ca. 1604, død 1667/68), og siden av hans familie. Audunstjørnan og Audunsheia i Moldes friluftsområde er nok oppkalt etter ham. Han var sønn av Åge Hansson på Lyngvær (i Sandøy) og Synnøve Audensdotter (av Aspa-ætten), og eide også en del av Moldegård.

Oberst Kristian Ulrik von Storm eide Reknes fra 1720 til sin død i 1727. Enken solgte gården i 1732.

I over to hundre år var Reknes hospital (senere sanatorium) distriktets pleiestiftelse &ndash; først for spedalske, og den siste tiden for tuberkuløse.

## Referanser


## Kilder
*
*Statsarkivet i Trondheim. Jens Collins samlinger: «Personalhistoriske opptegnelser vedkommende Molde og Romsdal»
Wenche Blomberg

**Wenche Blomberg** (1943–2023) var en norsk forfatter, bibliotekar og statsstipendiat. Hun ble født i Tønsberg og vokste opp på Tjøme i Vestfold. Hun var utdannet som journalist, bibliotekar og kriminolog.

Blomberg skrev flere barne- og ungdomsbøker, deriblant *Appelsinenes land* (1980), om palestinske barns hverdag 1947&ndash;1948, bildeboka *Jeg skal få en katt* (1983), *Kiai!* (1987) og bildeboka *Vesle Perlegrå* (2004) med illustrasjoner av Bo Gaustad. Hun skrev også fagbøker og syngespill om Midtøsten, samt utgitt blant annet *For døve ører* (1990) og *Karoline og vitenskapen* (1993), begge om overgrep i psykiatrien, og *Galskapens hus. Internering og utskilling i Norge 1550—1850* (2002), om de psykiatriske institusjonenes historie, og arbeidet for å få fredet anstaltkvartalet Prinds Christian Augusts Minde i Oslo.

Hun mottok Kulturdepartementets bildebokpris for 1983, NBU-prisen i 1992, Norges forskningsråds formidlingspris 2006, og æresprisen Bypatrioten i 2010 (for arbeidet for bevaring av Prinds Christian Augusts Minde).

Blomberg var statsstipendiat fra 2008 til pensjonsalder.

Hun var leder i Bondeungdomslaget i Oslo fra 2007 til 2010. I 2021 var hun en av stifterne av Skogfinneforeningen, og fra samme tidspunkt og frem til sin død var hun nestleder i foreningens styre samt redaktør for foreningens nettsider.

## Bibliografi
* 1978: *Hvem lager det?* (bildebok) ISBN 8272100193 Les i fulltekst
* 1980: *Appelsinenes land* (barnebok) ISBN 8270942553 Les i fulltekst
* 1983: *Jeg skal få en katt, eller Dumme dyr* (bildebok) ISBN 8205143005 Les i fulltekst
* 1984: *Måsamarken* (bildebok) ISBN 8205148708 Les i fulltekst
* 1985: *Katt og pine* (bildebok) ISBN 8205162271 Les i fulltekst
* 1987: *Kiai!* (ungdomsbok) ISBN 8205170444 Les i fulltekst
* 1990: *For døve ører (Vold og maktofrene, psykiatrien og den store taushetsplikta)* (essays) ISBN 8205191263 Les i fulltekst
* 1993: *Karoline og vitenskapen; et psykiatri-historisk eksempel* (sakprosa) ISBN 8205218145 Les i fulltekst
* 2002: *Katten som syklet på vannet : Fjellbiblioteket mellom kryssende interesser* (sakprosa) Les i fulltekst
* 2002: *Galskapens hus – utskilling og internering i Norge 1550–1850* (sakprosa)
* 2004: *Vesle Perlegrå* (bildebok) ISBN 8252163777
* 2005: *Christiania Dollhus – mellom dårekista og asylet* (sakprosa)
* 2006: *Prinds Christian Augusts Minde – historie og visjoner om de fattiges kvartal* (sakprosa)
* 2007: *Litteraturlisteguiden Vade mecum* (sakprosa) ISBN 8292057021 Les i fulltekst
* 2018: *Dollhuset: og medikaliseringen av galskapen* (sakprosa), Vidarforlaget ISBN 9788279903130

## Referanser
Alf Inge Notkevich

**Alf Inge Notkevich** (født 26. januar 1956 i Ørnes, død 9. januar 1994 i Oslo var en norsk fotballspiller og fotballtrener. Han var høyreback på Bodø/Glimt på 1970-tallet. Fra sommeren 1988 til høsten 1989 trente han Vålerenga. Året etter var han trener for Hamarkameratene.

Notkevich måtte slutte som fotballtrener på grunn av en sjelden leversykdom. Han døde i 1994, bare noen uker før han ville fylt 38 år.

## Referanser
Kanban

**Kanban** er en måte for å begrense igangsatt arbeid i et produksjonsanlegg. En ny jobb må vente hvis antall påbegynte jobber har nådd en grense (MAX). Så snart en jobb er ferdig, kan neste ventende jobb settes i gang. 

Ordet er japansk og betyr «kort» eller «tegn/signal». Det ble et kjent begrep innen logistikk utover 1970-tallet, som en av de ni hovedfunksjonene i Toyota Production System for å  minimere produksjonskostnadene. 
Generelt sett er teknikken ikke annet enn et køsystem med blokkering, som i biltrafikk: En bilsjåfør kjører ikke videre, hvis ikke bilen foran har forflyttet seg og gitt plass.

Kanban er en pullteknikk, der man drar i gang arbeid etter behov, og brukes til dels i just-in-time-produksjon (JIT). Motsetningen til kanban er pushteknikk, der man planlegger en større produksjon for å imøtekomme langsiktige behov i markedet. Med pullteknikken produserer man kun når behovet oppstår.

## Eksempel på et kanbansystem
Man har produksjon av et hvilket som helst produkt. Operatøren har to hyller, én på hver side av operatørens arbeidsområde. Råmaterialene plasseres på den ene hyllen, og når operatøren er ferdig med sitt arbeid, legges resultatet (hans ferdig tilvirkede produkt) på den andre hyllen. Disse to hyllene fungerer nå som kanban. Hyllen med ferdig tilvirkede produkter avspeiler kundens behov, slik at når denne hyllen er tom, må operatøren produsere mer. Det samme gjelder på operatørens inngående hylle: Når denne hyllen er tom, må en ansvarlig sørge for å fylle opp med råmaterialer. Disse hyllene skal til enhver tid ikke romme mer enn kundens behov, optimalt ett eksemplar eller objekt.

## Referanser


## Eksterne lenker
* Kanban.org
Celeborn

**Celeborn** er, i J.R.R. Tolkiens verk *[[Ringenes Herre]]*, fyrst Celeborn (uttales *keleborn*). Han er gift med Galadriel, Herre over Galadhrim og herre over Lothlórien sammen med Galadriel. 

Han er kjent som «Lóriens herre» i det tredje tideverv. I tillegg er han faren til Celebrían, Elronds kone &ndash; som da betyr at han også er bestefaren til Arwen. Celeborn er trolig en slektning, muligens grandnevø, av alvekongen Thingol, som regjerte i første tideverv.

Selve navnet *celeborn* betyr «(høyt) sølvtre» på sindarin.

Celeborn forlot Midgard etter at Ringkrigen var over, mot slutten av tredje tideverv. Det ble sagt at da han reiste til de Udødelige land, forsvant samtidig det siste minnet om de gamle tidevervene og alvenes storhet fra Midgard.

## Celeborn på film
Martin Csokas spiller Celeborn i Peter Jacksons filmatisering av Ringenes Herre. I filmene er Celeborns rolle faktisk mindre enn i bøkene – da hovedfokuset er rettet mot hans kone, Galadriel.
NBU-prisen

**NBU-prisen** er en pris som deles ut hvert år av Norske barne- og ungdomsbokforfattere (NBU) og går til en person eller institusjon som har utført et prisverdig arbeid for barne- og ungdomslitteraturen i Norge. Prisen er et kunstverk, ofte av en barnebokillustratør, eller et pengebeløp. Prisen ble opprettet i 1988. 

## Prisvinnere

*1988: Anne-Marie Hole Borgen
*1989: Norsk Forfattersentrum
*1990: Litteraturprosjekt i Telemark
*1991: Else Ditlevsen
*1992: Wenche Blomberg
*1993: Kåre Kverndokken
*1994: direktør Karin Beate Vold (Norsk Barnebokinstitutt)
*1995: Hå kommune
*1996: Barnebokredaktørene Guri Vesaas (Samlaget) og Øyunn Krokann (Gyldendal Tiden)
*1997: bibliotekar Leikny Haga Indergaard
*1998: professor Harald Bache-Wiig (UiO)
*1999: Barnetimen for de minste (NRK)
*2000: Bokhandler Lars-Erik Hanssen (Fortuna Bokhandel)
*2001: Forfatter av spesialtilpassede bøker, Anette Diesen
*2002: Redaktør Irja Thorenfeldt (Aschehoug)  og professor Åsfrid Svensen (UiO)
*2003: Bokhandler Kari Johanne Samuelsen og anmelder Ola By Rise (Adresseavisen)
*2004: Kulturredaksjonene i Hamar Arbeiderblad og Oppland Arbeiderblad for deres bokanmeldelser
*2005: Barnebokredaktørene Wenche Larsen (Cappelen) og Anne Horn (Omnipax)
*2006: Barnebibliotekar ved NLB Eli Frisvold; og NRKs barne- og ungdomsredaksjon
*2007: Skolebibliotekarene Øystein Norvoll, Tromsø og Sigrunn Instefjord, Odda
*2008: oversetterne Jean-Baptiste Coursaud og Gabriele Haefs
*2009: Torill Hofmo, tidligere redaksjonssjef på Cappelen, og Ellen Seip, redaktør på Cappelen Damm
*2010: Pegasus, barneprogrammet ved Norsk litteraturfestival på Lillehammer
*2011: Barnebokkritikk.no, nettsted for barnebokanmeldelser
*2012: Falturiltu, nynorsk barnebokfestival
*2013: Foreningen !les, ideell organisasjon for litteraturformidling
*2014: Redaktør Marianne Koch Knudsen
*2015: NBIs forfatterutdanning ved Kristin Ørjasæter og Dag Larsen
*2016: Ubok.no
*2017: Leser søker bok
*2018: Arne Svingen for podcasten Svingens Barnebokverden
*2019: Spangereid skolebibliotek
*2020: ikke utdelt
*2021: Sommerles
*2022: Appelsinia litteraturfestival
*2023: Mary Ailonieida Sombán Mari
*2024: Redaktør Tonje Tornes og Grafill Tegneserie

## Referanser

## Eksterne lenker
*
Knut Hagen

**Knut Hagen** (født 5. mai 1960 i Hamar) er en norsk fotballtrener og tidligere fotballspiller. Han spilte for Hamarkameratene fra 1979 til 1991. Senere har han vært trener for klubben ved flere anledninger: Han trente dem i 1996, og etterhvert i 1997, da han tok over etter Ivar Hoff, som fikk sparken. Han trente dem til han selv måtte gå i 1998. Senere var han assistentrener, og er nå leder for yngres avdeling.

## Eksterne lenker
* Spillerbiografien til Knut Hagen på hamkam.no
Pyrénées-Orientales

**Pyrénées-Orientales** er et fransk departement i regionen Occitanie. Hovedbyen er Perpignan.

Det er tre arrondissementer, 31 kantoner og 226 kommuner i Pyrénéées-Orientales.

## Se også
* Kommuner i departementet Pyrénées-Orientales
* Roussillon

## Referanser


## Eksterne lenker
*
Never Let Go

***Never Let Go*** er et konsertalbum fra progressiv rock-bandet Camel, utgitt i 1993. Utgivelsen er et dobbeltalbum med konsertopptreden fra Enschede i Nederland 8. september 1992, og regnes for å være den andre offisielle piratutgaven (bootleg) fra Camel Productions. 

Albumet har et typisk lydbilde knyttet til bandet og med sin tette og intense sporliste på to timer gir det lytteren en følelse av å være fysisk til stede på konserten. Dette gjør utgivelsen til et livealbum som skiller seg ut fra de tidligere liveutgivelsene av Camel. Albumene tar låter fra alle Camels album, med unntak av *[[Stationary Traveller]]* (1984), mens *[[Dust and Dreams]]* fra 1991 blir spilt i sin helhet på cd 2. Med Paul Burgess på trommer samt Mickey Simmonds på keyboards og bandets totale ferdigheter til å reprodusere så mange deler av vanskelige instrumenter til verket, gjør det vanskelig for å tro det bare er totalt fire personer på scenen. 

Albumets cover har et bilde av bandets frontfigur Andrew Latimer som spiller keyboards med gitaren hengendes rundt seg på en blå og røykfull bakgrunn, sannsynligvis tatt under en konsert på turneen det foregående året.

## Sporliste
### CD 1 (59.23)
#«Never Let Go» (7.22) (Andrew Latimer)
#«Earthrise» (8.02) (Peter Bardens, Andrew Latimer)
#«Rhayader» (2.23) (Peter Bardens, Andrew Latimer)
#«Rhayader Goes to Town» (5.14)  (Peter Bardens, Andrew Latimer)
#«Spirit of the Water» (3.03)  (Peter Bardens)
#«Unevensong» (5.44)  (Peter Bardens, Andrew Latimer, Andy Ward)
#«Echoes» (7.48)  (Peter Bardens, Andrew Latimer, Andy Ward)
#«Ice» (10.21)  (Andrew Latimer)
#«City Life» (5.10)  (Susan Hoover)
#«Drafted» (4.12)  (Susan Hoover, Andrew Latimer)

### CD 2 (72.35)
#«Dust Bowl» (1.58)  (Andrew Latimer)
#«Go West» (3.47)  (Andrew Latimer)
#«Dusted Out» (1.36)  (Andrew Latimer)
#«Mother Road» (3.44)  (Susan Hoover, Andrew Latimer)
#«Needles» (3.31)  (Andrew Latimer)
#«Rose of Sharon» (5.32)  (Susan Hoover, Andrew Latimer)
#«Milk n' Honey» (3.28)  (Andrew Latimer)
#«End of the Line» (7.27)  (Susan Hoover, Andrew Latimer)
#«Storm Clouds» (3.16)  (Susan Hoover, Andrew Latimer)
#«Cotton Camp» (2.28)  (Andrew Latimer)
#«Broken Banks» (0.45)  (Andrew Latimer)
#«Sheet Rain» (2.20)  (Andrew Latimer)
#«Whispers» (1.06)  (Andrew Latimer)
#«Little Rivers and Little Rose» (2.10)  (Andrew Latimer)
#«Hopeless Anger» (4.54)  (Andrew Latimer)
#«Whispers in the Rain» (3.56)  (Andrew Latimer)
#«Sasquatch» (4.58)  (Andrew Latimer)
#«Lady Fantasy» (15.28)  (Peter Bardens, Andrew Latimer, Doug Ferguson, Andy Ward)

## Personell
* Andrew Latimer – Gitar, fløyte, keyboard, vokal  
* Colin Bass – Bass, keyboard, vokal 
* Mickey Simmonds – Keyboards 
* Paul Burgess – Trommer, klokker

## Eksterne lenker
*
Bas-Rhin

**Bas-Rhin** er et av Frankrikes departementer i Alsace i regionen Grand Est. Hovedbyen er Strasbourg.

Det er seks arrondissementer, 44 kantoner og 527 kommuner i Bas-Rhin.

## Se også
* Kommuner i departementet Bas-Rhin

## Eksterne lenker
*
Haute-Saône

**Haute-Saône** er et fransk Frankrikes departementer i regionen Bourgogne-Franche-Comté. Hovedbyen er Vesoul.

Det er to arrondissementer, 32 kantoner og 545 kommuner i Haute-Saône.

## Se også
* Kommuner i departementet Haute-Saône

## Eksterne lenker
*
Saône-et-Loire

**Saône-et-Loire** er et fransk departement i regionen Bourgogne-Franche-Comté. Hovedbyen er Mâcon.

Det er fem arrondissementer, 57 kantoner og 573 kommuner i Saône-et-Loire.

## Se også
* Kommuner i departementet Saône-et-Loire

## Referanser


## Eksterne lenker
*
Sarthe

**Sarthe** er et fransk departement i regionen Pays de la Loire. Hovedbyen er Le Mans.

Det er tre arrondissementer, 40 kantoner og 375 kommuner i Sarthe.

Departementet har navn etter elven Sarthe.

## Se også
* Kommuner i departementet Sarthe

## Eksterne lenker
*
Hautes-Pyrénées

**Hautes-Pyrénées** er et fransk departement i regionen Occitanie. Hovedbyen er Tarbes.

Det er tre arrondissementer, 34 kantoner og 474 kommuner i Hautes-Pyrénées.

## Se også
* Kommuner i departementet Hautes-Pyrénées

## Eksterne lenker
*
Coaching

**Coaching** er veiledning, motivering, læring og trening av personell, hvor de trenede er selvstendige individer som tar bevisste veivalg og gjennomgår faglig og personlig utvikling.

## Historikk
Begrepet «coaching» oppsto i England ved universitet på midten av 1800-tallet.

Navnet stammer fra evner til multitasking, assosiert med å kontrollere team fra en hestesulky. Ordet kommer fra fransk; *Coche* (vogn) som henleder på at teknikken skal være et verktøy som bringer oss videre mot et mål.

På 1880-tallet hadde amerikanske college idrettslag coacher, i tillegg til managere. En gang på 1900-tallet oppsto også ikke-sportslige coacher: Dette var personer som ikke var eksperter i tekniske fag, men som likevel kunne tilby generelle råd, til motivasjon eller inspirasjon.

Tennisspilleren Tim Gallway tilpasset metoden til moderne forhold i en trenerbok. En av Gallways studenter brakte prinsippene videre til Europa med en trenerbok

## Tilknytning til ulike vitenskapelige teorier

En tydelig teoretisk basis for coachingmetodikken er konstruktivisme (pedagogikk). Individet konstruerer kunnskap gjennom dets refleksjon og interaksjon med omgivelsene (Vygotsky, Piaget..). Den eksisterende kunnskapen hos individet ("coacheen", som den som blir coachet kalles), vil ved en slik konstruksjon være avgjørende for hvordan den nye kunnskap oppfattes. Coaching kan således anses som konstruktivistisk veiledning.

Den såkalte *[[samhandling]]smodellen* er sentral for alle typer coaching. Denne modellen bygger på fire grunnpillarer:
*Klienten er en motivert og ressurssterk samarbeidspartner.
*Coachingen angår hele klientens liv.
*Klienten styrer samarbeidet.
*Samarbeidet er kontraktfestet.

## Typer Coaching
* Sofistikert tilpasset læring for:
** å påvirke en eller flere personer. (klientbasert)
** å løse et problem. (brukerbasert)
** å justere en organisasjon. (strukturbasert)
** å gi løsninger (kunnskapsbasert)
* Økologisk coaching som tar hensyn til person sin subjektive verden, som NLP
*Livscoaching
*Ledercoaching
*Bedriftscoaching
*Næringslivscoaching
*Ytelsescoaching
*Spesialisert coaching
*Karrierecoaching
* Toppidrettscoaching

## Referanser


## Litteratur
* Ragnheidur Karlsdottir og Ragnvald Kvalsund: *Mentoring og coaching i et læringsperskpektiv*. Tapir Akademisk Forlag Trondheim 2009. ISBN 978-82-519-2409-2
* Amanda Vickers and Steve Bavister: *Coaching*. Oversatt til norsk av Signe Salen. Andresen & Butenschøn. 2006. ISBN 82-7694-203-2
* Morten Emil Berg: *Coaching: Å hjelpe ledere og medarbeidere til å lykkes*. Universitetsforlaget 2006.

## Eksterne lenker
* Den Norske Coach Forening (DNCF)
* International Coach Federation 
* ICN International Coach, Trainer and Therapist Network (ICN)
* Artikkel i Store norske leksikon
* Coachmagasinet – et nettsted om coaching som virker, drevet av DNCF
Rorschach-metoden

**Rorschach-metoden**, eller **Rorschach-testen**, er en psykologisk projektiv testmetode, som benyttes av psykologer og psykiatere innenfor den freudianske psykologiskole. Metoden brukes til å utforske den ubevisste delen av sinnslivet hos pasienten. Testen består av ti offisielle billedkort med blekkflekker. Psykologen presenterer blekkflekkene i en bestemt rekkefølge og ber pasienten fortelle hva bildene forestiller.

Rorschach-metoden ble utviklet av den sveitsiske psykiateren Hermann Rorschach på begynnelsen av 1900-tallet. 

## Litteratur
* "Rorschach technique" entry in the *Gale Encyclopedia of Psychology*
* The Skeptic's Dictionary article criticizing the test
* "Giving up Cherished Ideas: The Rorschach Ink Blot Test" by Robyn M. Dawes, *IPT Journal,* Fall 1991
* "presentation and promotion of the Rorschach method, concentrating on the way it has been practiced within the classical European tradition" 

## Eksterne lenker
* 
* International Rorschach Society
* Historikk om Rorschach-metoden
* Outlines of the official Rorschach inkblots, with criticism
* The secret test blot set and all operational procedures revealed 
* The Rorschach Inkblot Test, Fortune Tellers, and Cold Reading, skeptical article that explain why the test is considered to be a pseudoscientific modern variant on tea leaf reading and Tarot cards.
* Uoffisiell Rorschach website
Andrea Luchesi

**Andrea Luca Luchesi** (født 23. mai 1741 i Motta di Livenza, Provinsen Treviso; død 21. mars 1801 i Bonn) var en italiensk komponist og organist. 

## Liv og virke
Som 15-åring reiste Luchesi til Venezia for å studere musikk, blant andre med Giacomo Giuseppe Saratelli, Ferdinando Bertoni og Baldassare Galuppi. 

Seint på året 1771 kom Luchesi til Bonn på invitasjon av  kurfyrst Maximilian Friederich. Han arbeidet deretter i kurfyrstens hofforkester og etterfulgte Ludwig van Beethoven den eldre, Beethovens bestefar, som kapellmester, en post han hadde fra 1774 til 1794.

Luchesi skrev instrumentalmusikk, kirkemusikk og sceneverk. 

Av Luchesis mest betydelige elever kan nevnes Anton Reicha, Bernhard Romberg, Andreas Romberg og Franz Anton Ries.

## Verk (utvalg)
### Operaer

* *L’isola della fortuna*, opera buffa med libretto av Giovanni Bertati, satt opp på Hoftheater, Wien, i 1765; også i Venezia (1765) og det kongelige teater i Lisboa (1767).
* *[[Ademira]]*, opera seria, for Kristi himmelfartsdag i Venezia (1784), for å hedre den besøkende kong Gustav III av Sverige
* *Il marito geloso* (1766)
* *Le donne sempre donne* (1767)
* *Il giocatore amoroso* (1769)
* *Il matrimonio per astuzia* (1771),
* *Il Natal di Giove*, 
* *L’inganno scoperto ovvero il conte Caramella* (1773, med libretto av Carlo Goldoni)
* *L’amore e la misericordia guadagnano il gioco* (1794).


## Referanser


## Kilder
*
*  

## Eksterne lenker
* 
*
Seine-Maritime

**Seine-Maritime** (til 1955 **Seine-Inférieure**) er et departement i regionen Normandie i Frankrike. Hovedbyen er Rouen.

Det er tre arrondissementer, 69 kantoner og 744 kommuner i Seine-Maritime.

## Se også
* Kommuner i departementet Seine-Maritime

## Eksterne lenker
*
Rhône (departement)

**Rhône** er et fransk departement i regionen Auvergne-Rhône-Alpes. Hovedbyen er Lyon.

Det er to arrondissementer, 54 kantoner og 293 kommuner i Rhône.

## Se også
* Kommuner i departementet Rhône

## Eksterne lenker
*
Ewan McGregor

**Ewan McGregor** (født 31. mars 1971 i Crieff i Skottland) er en britisk-skotsk skuespiller kjent fra filmer som *[[Trainspotting]]*, *[[Shallow Grave]]*, *[[Star Wars Episode I: Den skjulte trussel|Star Wars: Den skjulte trussel]],* *[[Star Wars Episode II: Klonene angriper|Star Wars: Klonene angriper]]*, *[[Engler & demoner (film)|Engler & demoner]]* og *[[Polanskis Skyggen]].*

I 2013 ble McGregor utnevnt til medlem (MBE) av Den britiske imperieordenen.

## Filmografi

## Referanser


## Eksterne lenker
* 
*
Heinrich Windelen

**Heinrich Windelen** (født 25. juni 1921 i Bolkenhain i Schlesien, død 16. februar 2015 i Warendorf) var en tysk konservativ politiker (CDU).

Han var i 1969 minister for fordrevne, flyktninger og krigsskadede i den føderale regjeringen, fra 1981 til 1983 visepresident for det tyske parlamentet og fra 1983 til 1987 minister for indretyske forbindelser.

## Utdannelse og bakgrunn
Etter Abitur (artium) i 1939 avtjente Windelen frem til 1940 riksarbeidstjeneste. Deretter studerte han i Breslau fysikk og kjemi, og ble i 1941 utskrevet til hæren, hvor han tjenestegjorde frem til 1945 med siste tjenestegrad sersjant.

Etter repatriering fra krigsfangenskap kom han som flyktning (*Heimatvertriebener*) til Westfalen og tok kjøpmannsutdannelse frem til 1948. Fra 1949 var han direktør for en næringsvirksomhet i Warendorf.

## Familie
Heinrich Windelen er gift og har fire barn.

## Parti
Siden 1946 er han medlem av CDU. Fra 1970 til 1977 var han formann for CDU i Westfalen-Lippe.

## Parlamentsmedlem
Fra 1947 til 1948 og fra 1964 til 1966 var han medlem av kretsdagen i kretsen Warendorf, og fra 1948 til 1964 medlem av bystyret i Warendorf.

Fra 28. september 1957, da han rykket opp som vara for den tidligere representanten Anton Sabel, til 1990 var han medlem av det tyske parlamentet.

Han var stedfortredende formann for CDU/CSU-fraksjonen fra 1969 til 1980, og fra 1977 til 1981 formann for budsjettkomiteen, etter å ha vært nestformann for samme komité fra 1965 til 1967.

Fra 2. april 1981 til 1983 var han visepresident for det tyske parlamentet.

Windelen, som i likhet med de fleste konservative politikere hadde avvist Willy Brandts østpolitikk og traktat med Polen, stemte 21. juni 1990 sammen med sine fraksjonskolleger Helmut Sauer, Fritz Wittmann, Gerhard Dewitz, Ortwin Lowack, Kurt J. Rossmanith, Herbert Czaja, Franz-Hermann Kappes, Joachim Kalisch, Claus Jäger, Dietrich Mahlo, Matthias Engelsberger og Lorenz Niegel av «folkerettslige grunner og på grunn av krenkelsen av det tyske folks selvbestemmelsesrett» mot anerkjennelsen av Oder-Neisse-linjen som tysk-polsk grense. Den 20. september 1990 avviste han også gjenforeningstraktaten, fordi de fordrevnes rett til hjemmet etter hans syn ble oppgitt, og han ikke kunne akseptere å ofre de fordrevne på denne måten.

## Offentlige verv
Den 7. februar 1969 ble han minister for fordrevne, flyktninger og krigsskadede i Kurt Georg Kiesingers regjering, men gikk av noen måneder senere som følge av valget og regjeringsskiftet samme år.

Etter valget i 1983 ble han 30. mars 1983 utnevnt til minister for indretyske forbindelser i Helmut Kohls kabinett. Han gikk ut av regjeringen etter valget i 1987 den 11. mars 1987.

## Publikasjoner
**Der Haushaltsausschuß im politischen Prozeß*, i: *Verwaltung und Fortbildung*, Jg. 1978, hefte 3, s. 93-100.
**Strukturveränderungen in der öffentlichen Finanzwirtschaft. Geldpolitik und Haushaltspolitik*, i: *Geld und Währung*, Bonn 1979, s. 55-61.
**Das Parlament zwischen Ausgabenfreude und Haushaltskontrolle*, in: Günter Triesch, *Staatsfinanzen und Wirtschaft*, Köln 1981, s. 111-130.

## Referanser




## Eksterne lenker
*
Unitarforbundet

**Unitarforbundet** er en unitarisk livssynsorganisasjon som ble etablert i 2005, og registrert som trossamfunn i Norge i 2006. Forbundet forretter seremonier ved store livshendelser som gravferd og markeringer for babyer og ungdom. 

Frem til 2009 gikk det under navnet Den norske unitarkirke Bét David, med en kristenunitarisk teologi. I dag er forbundet religionsliberalt, åpent både for troende og ikke-troende.

Forbundet gikk konkurs 15 mai 2023 etter at de mistet sin godkjennelse som trossamfunn

## Referanser
James Woods

**James Howard Woods** (født 1947) er en amerikansk skuespiller.

Woods er født i Vernal i Utah, men vokste opp i Warwick i Rhode Island, hvor han gikk på Pilgrim High School. Hans mor var av irsk, katolsk opprinnelse og Woods ble oppdratt i den katolske tro. Han tok sin grunnleggende eksamen ved MIT, hvor han tok hovedfag i statsvitenskap, skjønt han opprinnelig hadde tanker om legestudier for å bli kirurg, men hoppet av studiene i 1969, rett før eksamen, for å bli skuespiller. 

Han har vært nominert for Oscar to ganger: første gang i 1987 som Beste skuespiller for *[[Salvador (film)|Salvador]]*, og andre gang i 1996 for Beste birolle for *[[Ghosts of Mississippi]]*. Han har en stjerne på Hollywood Walk of Fame.

Woods har også mottatt kritikernes ros for sin stemme til figuren Hades i Walt Disneys tegnefilm *[[Herkules (film)|Herkules]]*. 

Woods dukker opp som seg selv i en episode av *[[The Simpsons]]* kalt «Homer and Apu», og i flere episoder av *[[Familien Griffin|Family Guy]].*  Han har også spilt i serien Shark.

## Filmografi (utvalgt)
* *[[Jobs]]* (2013) som Jack Dudman.
* *[[White House Down]]* (2013) som Secret Service-agent Martin Walker.
* *[[Too Big to Fail (film)|Too Big to Fail]]* (2011) som administrerende direktør for Lehman Brothers.
* *[[Officer Down]]* (2011)
* *[[Happy Feet Two]]* (2011)
* *[[Straw Dogs]]* (2011)
* *[[End Game]]* (2006)
* *[[Kingdom Hearts II]]* (2005)
* *[[Be Cool]]* (2005)
* *[[Grand Theft Auto: San Andreas]]* (stemmen til Mike Toreno) (2004)
* *[[Kingdom Hearts (videospill)|Kingdom Hearts]]* (2002)
* *[[Stuart Little 2]]* (stemme) (2002)
* *[[John Q]]* (2002)
* *[[Scary Movie 2]]* (2001)
* *[[Final Fantasy: The Spirits Within]]* (stemme) (2001)
* *[[Any Given Sunday]]* (1999)
* *[[Generalens datter]]* (1999)
* *[[The Virgin Suicides]]* (1999)
* *[[John Carpenter's Vampires]]* (1998)
* *[[Contact (film)|Contact]]* (1997)
* *[[Herkules (film)|Herkules]]* (voice) (1997)
* *[[Ghosts of Mississippi]]* (1996)
* *[[Nixon (film)|Nixon]]* (1995)
* *[[Casino (film)|Casino]]* (1995)
*The Lion King (voice) (1994)
* *[[The Specialist]]* (1994)
* *[[Citizen Cohn]]* (1992)
* *[[Chaplin]]* (1992)
* *[[The Hard Way]]* (1991)
* *[[True Believer]]* (1989)
* *[[The Boost]]* (1988)
* *[[Best Seller]]* (1987)
* *[[Salvador (film)|Salvador]]* (1986)
* *[[Cat's Eye (film)|Cat's Eye]]* (1985)
* *[[Against All Odds]]* (1984)
* *[[Ondt blod i America]]* (1984)
* *[[Videodrome]]* (1983)
* *[[Eyewitness]]* (1981)
* *[[The Onion Field]]* (1979)
* *[[The Choirboys]]* (1977)
* *[[Våre beste år]]* (1973)

## Referanser


## Eksterne lenker
* 
* 
*
Nasjonalbudsjettet

**Nasjonalbudsjettet** i Norge er en stortingsmelding som presenteres av regjeringen samtidig med statsbudsjettet i begynnelsen av oktober hvert år. Meldingen inneholder oppdaterte hovedtall for norsk økonomi og regjeringens syn på gjennomføringen av den økonomiske politikken.

Nasjonalbudsjettet har blitt utarbeidet årlig fra 1947, og hensikten er å se økonomien i en sammenheng, og få best mulig styring på den økonomiske utviklingen i landet.
Corrèze

**Corrèze** er et fransk departement i regionen Nouvelle-Aquitaine. Hovedbyen er Tulle.

Der er tre arrondissementer, 37 kantoner og 286 kommuner i Corrèze.

## Se også
* Kommuner i departementet Corrèze

## Eksterne lenker
*